Explicațiile Ministerului Mediului cu privire la valorile record de poluare.
Mihai Dragan, purtător de cuvânt în Ministerul Mediului, a oferit explicații cu privire la valori record de poluare. Conform acestuia, s-au înregistrat creşteri la aproape toate staţiile de monitorizare din ţară. Vina este atât a traficului acumulat pe parcursul zilei și încălzirii cu lemne, cât și a altor tipuri de combustibil.
Mihai Dragan, purtător de cuvânt în Ministerul Mediului: "S-au înregistrat creşteri în cursul nopţii de 24-25 octombrie între orele 20-24, la aproape toate staţiile de monitorizare din ţară. În ceea ce priveşte aglomerarea Bucureşti-Ilfov, valoarea concentraţiilor de PM2.5 raportată de cea de PM10, ne indică existenţa unor procese de arderi, asta au concluzionat specialiştii. Toată evoluţia concentraţiilor ne arată ca posibile surse sunt traficul acumulat pe parcursul zilei, care nu s-a mai dispersat şi a rămas la nivelul solului, plus încălzirea cu lemne şi alte tipuri de combustibil, din toate zonele Bucureştiului".